अनुराग ठाकुर ने कहा”बेहतर स्वास्थ सुविधा प्रत्येक नागरिक की बुनियादी ज़रूरत है,मगर कई बार स्वास्थ केंद्रों के दूर होने या डॉक्टरों की उपलब्धता ना होने से दूर दराज़ इलाक़ों के लोग अच्छी स्वास्थ सेवा से वंचित रह जाते हैं. आम जनमानस की इस समस्या को ध्यान में रखते हुए अपने संसदीय क्षेत्र के लिए मैंने अस्पताल नाम से एक मुहिम की शुरुआत की है. जिसमें एक वैन को आधुनिक चिकित्सीय सुविधा से परिपूर्ण एक मोबाइल मेडिकल यूनिट में बदला गया है. इस चलते फिरते अस्पताल में 40 से भी ज़्यादा टेस्ट,ब्रेस्ट कैंसर की प्रारम्भिक जांच और दवाइयां मुफ्त उपलब्ध हैं.